**नेपाल सरकार**

**प्रधानमन्त्री तथा मन्त्रिपरिषद्को कार्यालय**

**राजस्व अनुसन्धान विभाग**

**हरिहरभवन, ललितपुर**

**जिन्सी मालसामान लिलाम बिक्रिको सिलबन्दी बोलपत्र आव्हान सम्बन्धी १५ दिने सूचना –१**

**प्रकाशित मिति २०७७/०३/१७**

यस विभागमा रहेका पुराना जिन्सी मालसामानहरू जे जस्तो अवस्थामा छन् सोही अवस्थामा बोलपत्रको माध्यमबाट लिलाम बिक्रि गर्नुपर्ने भएकोले नियमानुसार दर्ता भएका इच्छुक फर्म तथा कम्पनीबाट आर्थिक कार्यविधी नियमावली, 2064 को नियम ५८ को उपनियम ८ बमोजिम यो सूचना प्रकाशित गरिएको छ ।

**शर्तहरूः**

१. बोलपत्र सम्वन्धी कागजातहरू खरिद गर्न निवेदन साथ नेपाल सरकारको सम्वन्धित निकायमा दर्ता भएको प्रमाणपत्र, मू.अ.करमा दर्ता भएको दर्ता प्रमाणपत्र, गत आ.व. सम्मको कर चुक्ता प्रमाणको प्रमाणित प्रतिलिपि सहित रु.१,००,०००।– (एक लाख) सम्मको लागि रु.३००।–, १ लाख भन्दा माथि १० लाख सम्म रु.१,०००।–, तथा १०,००,०००।– (दश लाख) भन्दा माथिका लागि रु.२०००।– फिर्ता नहुने गरी विभागको आर्थिक प्रशासन शाखाबाट रकम वुझाएको रसिद संलग्न गरी भण्डारफाँट बाट यो सूचना प्रकाशित भएको मितिले १५ (पन्ध्र) ‍औँ दिनभित्र कार्यालय समयमा खरिद गर्न सकिने छ ।

२. आफुले कवोल गरेको बोलपत्र सम्वन्धी कागजातहरू कम्पनी तथा साझेदारी फर्म भए आधिकारिक प्रतिनिधि र अन्यको हकमा प्रोप्राइटर आफैले वा निजको अख्तियारी दिएको आधिकारिक व्यक्तिले सहिछाप गरी सिलवन्दी खाम बाहिर श्री महानिर्देशक, राजस्व अनुसन्धान विभाग, हरिहरभवन र माथिपट्टी सूचना नं. उल्लेख गरी यो सूचना प्रकाशित भएको मितिले १६ (सोह्र) ‍औँ ‍‌दिन दिनको १२.०० बजे भित्र यस विभागमा दर्ता गरी सक्नु पर्नेछ । तोकिएको दिन र समयभित्र दर्ता हुन आएका सवै बोलपत्रहरू सोही दिन दिनको २.०० बजेदेखि कार्यालय प्रतिनिधि र उपस्थित हुन आएका बोलपत्रदाता आफै वा आधिकारिक प्रतिनिधिहरूको रोहवरमा यस विभागमा क्रमशः खोलिनेछ । बोलपत्रदाताको प्रतिनिधिको उपस्थिति नभएमा पनि बोलपत्र खोल्न वाधा पर्ने छैन ।

३. आफुले कवोल गरेको रकमको १० (दश) प्रतिशतले हुन आउने धरौटी वापतको रकम यस विभागको नेपाल बैंक लिमिटेड, गावहाल, ललितपुरमा रहेको धरौटी खाता नं. (०१८०२००००००००३००००५१) मा कार्यालय कोड नम्वर ३०१०५३४०१ उल्लेख गरी जम्मा गरेको सक्कल भौचर नै बोलपत्र साथ संलग्न गरी पेश गर्नु पर्नेछ ।

४. यस सूचनामा उल्लेख भएका सि.नं.१ देखि २० सम्मका सबै मालसामानहरुको लागि एकमुष्ट रुपमा बोलपत्र पेश गर्नु पर्नेछ ।

५. आफुले कवोल गरेको मूल्य अंक र अक्षर दुवैमा अनिवार्य रुपमा स्पष्ट उल्लेख हुनुपर्नेछ । अंक र अक्षरमा फरक परेमा अक्षरलाई मान्यता दिइनेछ ।

६. बोलपत्र स्वीकृत भएको मितिले ७ (सात) दिन भित्र मू.अ.कर समेत नियमानुसार लाग्ने सबै रकम बुझाई मालसामानहरु उठाई सक्नु पर्नेछ ।

७. मालसामानहरुको भौतिक अवस्था हेर्न चाहेमा यो सूचना प्रकाशित भएको मितिबाट कार्यालय समयभित्र हेर्न सकिनेछ । बोलपत्र सम्वन्धी कागजात खरिद गर्नेहरूले मात्र मालसामानहरू हेर्न सक्नेछन् ।

८. बोलपत्र सम्वन्धी कागजातहरु खरिद गर्ने, तथा दाखिला गर्ने दिन सार्वजनिक विदा पर्न गएमा उक्त कार्यहरु क्रमशः सोको भोलिपल्ट सोही समयमा हुनेछ ।

९. यस सम्वन्धी अन्य कुराहरू बुझ्न चाहेमा यस विभागमा आई बुझ्न सकिने छ ।

१०. यस सम्वन्धी अन्य कुराहरू प्रचलित ऐन नियम अनुसार हुनेछ ।

११. यस विभागको धरौटी खातामा रकम जम्मा गर्ने तर बोलपत्रसाथ धरौटी रसिद पेश नगर्ने तथा बोलपत्र नै पेश नगरी धरौटी माग गर्न आउने फर्महरुको धरौटी रकम फिर्ता गर्न विभाग बाध्य हुने छैन ।

१२. बोलपत्र स्वीकृत गर्ने वा नगर्ने अन्तिम अधिकार यस विभागमा सुरक्षित रहनेछ ।

**तपसिल**

**१५ दिने सूचना**

**(प्रकाशित मिति २०७७/०३/१७)**

|  |  |  |  |  |  |  |
| --- | --- | --- | --- | --- | --- | --- |
| **सि.नं.** | **सामानको विवरण** | **इकाई** | **परिमाण** | **मूल्य प्रति इकाई रु.** | **जम्मा मूल्य रु.** | **कैफियत** |
| १ | एसेम्बल्ड कम्प्युटर (मनिटर सहित)  | थान | ९ | 550 | 4950 | टुटफुट भई पार्ट पार्ट भएको |
| २ | प्रिन्टर | थान | ६ | 300 | १८00 | भित्री पार्ट नभएको |
| ३ | यु.पि.यस.ब्याट्री | थान | २ | १00 | २00 | बिजुली सर्ट भई बिग्रेको |
| ४ | भ्याकुम क्लिनर | थान | ३ | 225 | ६७5 | टुटफुट भई पाइप फुटेको |
| ५ | पानी तान्ने मेशीन | थान | ४ | 325 | १3०० | पुरै बिग्रेको |
| ६ | कम्प्युटर चियर | थान | २ | 100 | 200 | बिग्रेको खुट्टा भाचिएको |
| ७ | कम्प्युटर टेवल | थान | ३ | 300 | ९00 | भाचिएर काम नलाग्ने भएको |
| ८ | स्टिल दराज लकर समेत | थान | १० | 550 | ५५00 | कुचिएको, खिया लागि, पुरानो भइ काम नलाग्ने भएको |
| ९ | एक्जिवशन सोफा | थान | २ | 1000 | 2000 | टुक्रा टुक्रा भएको |
| १० | रिभल्भिङ्ग चियर कुर्सी | थान | २८ | 150 | ४२00 | खुट्टा भाचिएर काम नलाग्ने भएको |
| ११ | अफिस टेबुल | थान | १० | 200 | 2०00 | टुटफुट भइ काम नलाग्ने भएको |
| १२ | पंखा टेबुल/सिलिङ्ग | थान | ७ | 100 | ७00 | टुटफुट भई बिग्रेको |
| १३ | हेलोजिन हिटर | थान | ५ | 50 | 250 | ट्यूव फुटेका |
| १४ | हेभि सोफा सेट | थान | २ | 1100 | 2200 | टुटफुट भई च्यातिएको |
| १५ | १ टनको एयरकण्डिसन | थान | ३ | 1100 | ३३00 | पार्टपुर्जा बिग्रिएर काम नलाग्ने भएको |
| २ टनको एयरकण्डिसन | थान | १ | 1300 | 1300 |
| १६ | ल्यापटप एसर | थान | १ | 1000 | 1000 | बिग्रेको टुटफुट भएको, प्रयोग हुन नसक्ने |
| ल्यापटप एच.पि. | थान | २ | 1100 | 2200 |
| ल्यापटप डेल | थान | १ | 1050 | 1050 |
| ल्यापटप एप्पल म्याकबुक  | थान | १ | 1100 | 1100 |
| ल्यापटप डेल | थान | ५ | 1500 | 7500 |
| १७ | वेट्री १५-२०० एमपियर सम्म | थान | ४ | 100 | ४00 | पुरानो भई मर्मत समेत हुन नसकेको |
| १८ | नोट काउन्टिङ्‍ग मेशिन | थान | १ | 500 | 500 | पुरानो काम नलाग्ने भएको |
| १९ | साधारण सोफा | थान | ४ | 150 | ६०0 | टुटफुट भएको |
| २० | ई एटेन्डेन्स मेशिन | थान | २ | 100 | २00 | पुरानो भई बिग्रेको |
| **जम्मा मूल्य रु.** | **४६०२५** |  |